Η χρήση της λειτουργικής δοκιμασίας άρσης από καθιστή θέση (Sit-to-Stand Test) στην αξιολόγηση της λειτουργικής ικανότητας ασθενών με διάμεσες πνευμονοπάθειες
Creators: name: Γκαλγκουράνας, Ιωάννης Γεωργίου
Publisher: name: Aristotle University of Thessaloniki
Year: 2024
Subjects: Διάμεσες πνευμονοπάθειες
Άσκηση
Λειτουργική ικανότητα
Ιδιοπαθής πνευμονική ίνωση
Αποκορεσμός αιμοσφαιρίνης σε οξυγόνο στην άσκηση
Δοκιμασία άρσης από καθιστή θέση
Καρδιοαναπνευστική δοκιμασία κόπωσης
Εξάλεπτη δοκιμασία βάδισης.
Interstitial lung diseases
Exercise
Functional capacity
Idiopathic pulmonary fibrosis
Exercise induced hemoglobin oxygen desaturation
Sit to stand test
Cardiopulmonary exercise test
Six minute walk test.

description: Οι διάμεσες πνευμονοπάθειες (ILD) είναι μία ετερογενής ομάδα παθήσεων που προσβάλλουν τις κυψελίδες και το διάμεσο ιστό των πνευμόνων και χαρακτηρίζονται από φλεγμονή και ίνωση του πνευμονικού παρεγχύματος. Οι ασθενείς με ILD με εξελισσόμενη ίνωση, μπορούν να εμφανίσουν προοδευτικά, δύσπνοια, κόπωση, μείωση της λειτουργικής τους ικανότητας (αντοχής, δύναμης) και υποξαιμία. Σε αρχικά στάδια της ασθένειας, ορισμένοι ασθενείς μπορεί να εμφανίσουν σοβαρό αποκορεσμό κατά την άσκηση, ακόμη και όταν τα επίπεδα οξυγόνωσής τους στην ηρεμία είναι φυσιολογικά. Ο αποκορεσμός κατά την σωματική δραστηριότητα/άσκηση μάλιστα αποτελεί σημαντικό προγνωστικό δείκτη επιβίωσης. Ένα σημαντικό ποσοστό των ασθενών (περίπου το 30% ) με ILD παρουσιάζουν και σαρκοπενία, η οποία συμβάλλει στην απώλεια της λειτουργικής ανεξαρτησίας και αυξάνει τον κίνδυνο για σύνδρομο ευθραυστότητας. Για την εκτίμηση της λειτουργικής ικανότητας των ατόμων με ILD, τη σταδιοποίηση της νόσου, αλλά και την ανίχνευση του σοβαρού αποκορεσμού στην άσκηση, χρησιμοποιούνται διάφορες δοκιμασίες, όπως η καρδιοαναπνευστική δοκιμασία άσκησης (CPET) και η 6-λεπτη δοκιμασίας βάδισης (6MWT). Οι δοκιμασίες αυτές όμως απαιτούν ιδιαίτερο εξοπλισμό (CPET) ή χώρο (30 m διάδρομο για την 6MWT). Πρόσφατα, για την αξιολόγηση της λειτουργικής ικανότητας των ασθενών με χρόνια αποφρακτική πνευμονοπάθεια (ΧΑΠ) προτάθηκε η χρήση εναλλακτικών υπομέγιστων δοκιμασιών πεδίου, όπως η δοκιμασία άρση από καρέκλα (sit-to-stand test, STST) διάρκειας 60 s, ή STST των 5-10 επαναλήψεων. Δεν έχει μελετηθεί εάν το STST των 30 s μπορεί να χρησιμοποιηθεί στην εκτίμηση της λειτουργικής ικανότητας και στην ανίχνευση του αποκορεσμού σε ασθενείς με ILD. Σκοπός της μελέτης ήταν να εξετασθεί εάν υπάρχει συσχέτιση μεταξύ του αποκορεσμού κατά την άσκηση στη δοκιμασία 30 s STST με τις αντίστοιχες τιμές των δοκιμασιών 6MWT και CPET, σε ασθενείς που πάσχουν από ILD. Μέθοδος: 12 ασθενείς με ILD (70,8 ± 6,6 ετών) σε αντιινωτική θεραπεία, υποβλήθηκαν σε CPET σε εργοποδήλατο, σε 6MWT και 30 s STST και εκτίμηση της διαχυτικής ικανότητας (DLCO). Αξιολογήθηκαν α) η καρδιοαναπνευστική ικανότητα (VO2peak) και η μεταβολή στον κορεσμό αιμοσφαιρίνης σε οξυγόνο (ΔSpO2, όπως αξιολογήθηκε με παλμικό οξύμετρο) στη CPET, β) η διανυόμενη απόσταση και η ΔSpO2 στην 6MWT, γ) ο αριθμός των επαναλήψεων και ΔSpO2 στο 30 s STST. Αποτελέσματα: Η μείωση του κορεσμού κατά τη δοκιμασία 30 s STST παρουσίασε στατιστικά σημαντική συσχέτιση με τον ΔSpO2 στην 6MWT (r=0,85, p&lt;0,001) και στη CPET (r=0,90, p&lt;0,001). Επίσης στατιστικά σημαντική συσχέτιση παρουσιάστηκε μεταξύ της επίδοσης στο 30 s STST (αριθμός επαναλήψεων) με α) τη δυανηθείσα απόσταση στην 6MWT (r=0,58, p=0,05), και β) τη μέγιστη πρόσληψη οξυγόνου (VO2peak, r=0,61, p&lt;0,05). Τέλος, ο αποκορεσμός στην άσκηση και στις τρεις λειτουργικές δοκιμασίες παρουσίασε υψηλή συσχέτιση με τη διαχυτική ικανότητα των ασθενών. Συμπέρασμα: Η δοκιμασία 30 s STS, είναι μία σύντομη και χωρίς κόστος δοκιμασία, που μπορεί να χρησιμοποιηθεί για την ανίχνευση σημαντικού αποκορεσμού στην άσκηση, αλλά και την αξιολόγηση της λειτουργικής ικανότητας σε ασθενείς με ILD.
description: Interstitial lung disease (ILD) is a heterogeneous group of diseases that affect the alveoli and interstitial lung tissue. ILDs are characterized by inflammation and fibrosis of the lung parenchyma. Patients with ILDs with progressive fibrosis can gradually experience dyspnea, fatigue, decreased functional capacity (endurance, strength) and hypoxemia. In the early stages of the disease some patients may experience severe desaturation during exercise, even when their resting oxygenation levels are within normal limits. Desaturation during physical activity/exercise is an important predictor of survival. A significant percentage of patients (approximately 30%) with ILD also present with sarcopenia, which contributes to the loss of functional independence and increases the risk of frailty syndrome. Various tests, such as the cardiopulmonary exercise test (CPET) and the 6-minute walk test (6MWT), are used to assess the functional capacity of people with ILD, the staging of the disease, and the detection of severe exercise desaturation. However, these tests require special equipment (CPET) or space (30 m corridor, 6MWT). Recently, for patients with chronic obstructive pulmonary disease (COPD), the use of alternative submaximal field tests has been proposed, such as the sit-to-stand test (STST) lasting 30 or 60 seconds, or consisting of 5-10 repetitions, to evaluate patients' functional capacity. It has not been studied whether the 30 second STST (30 s STST) can be used to detect significant exercise desaturation and evaluate the functional capacity in patients with ILD. The purpose of the study was to examine whether there is a correlation between the 30 s STST tests with the 6MWT and the CPET, in terms of detecting significant exercise desaturation and assessing the functional capacity in patients suffering from ILD. Methods: Twelve patients with ILD (70.8 ± 6.6 years old), on antifibrotic therapy, underwent, as part of a rehabilitation program, a CPET on cycle ergometer, a 6MWT a 30 s STST, and evaluation of their diffusion capacity (DLCO). The following parameters were evaluated: a) cardiorespiratory fitness (VO2peak) and exercise desaturation (ΔSpO2, as assessed by pulse oximetry) during CPET, b) distance walked and ΔSpO2 during the 6MWT, c) number of repetitions and ΔSpO2 during the 30 s STST. Results: The ΔSpO2 during the 30 s STST was statistically significant correlated with ΔSpO2 during the 6MWT (r=0.85, p&lt;0.001) and CPET (r=0.90, p&lt;0.001). Additionally, the performance in the 30 s STST (i.e. number of repetitions) was significantly correlated with the a) distance walked in the 6MWT (r=0.58, p=0.05), b) peak oxygen uptake (VO2peak, r=0.61, p&lt;0.05). Additionally, exercise desaturation in all three functional tests showed a high correlation with the diffusion capacity (DLCO) of the patients. Conclusion: The 30 s STST, a brief and budget-friendly assessment, can be used for detecting exercise desaturation and functional capacity in patients with ILD.
description: Τo Διατμηματικό Πρόγραμμα Μεταπτυχιακών Σπουδών (Τμήμα Ιατρικής και ΤΕΦΑΑ ΑΠΘ) με έδρα το Τμήμα Ιατρικής του Αριστοτελείου Πανεπιστημίου Θεσσαλονίκης (Δ.Π.Μ.Σ.) που πραγματοποιείται στην Ελληνική γλώσσα, ξεκίνησε τη λειτουργία του το ακαδημαΐκό έτος 2015-2016. Κάθε χρόνο δέχεται υποψήφιους για εγγραφή στο Πρόγραμμα Μεταπτυχιακών Σπουδών με τίτλο «Άθληση και Υγεία» σε δύο γνωστικές κατευθύνσεις:-Αθλητιατρική, -Άσκηση και Σωματική Υγεία